Sop Senerek

### **Deskripsi** 
jmpl|Sop Snerek
Sop senerek inggih punika panganan khas saking Magelang, Jawa Tengah, lan kalebet asil modifikasi saking sop kacang polong saking Walanda. Sop menika gadhah kuah bening lan biasanipun dipunaturaken sesarengan kaliyan sega. Isinipun awujud taburan kacang abrit, irisan daging sapi, bayem, wortel, saha loncang, ingkang ndadosaken raosipun seger lan nikmat.

### **Sejarah** 
Secara linguistik, istilah “senerek” dipunpitados asalipun saking tembung “snert”. Transformasi fonologis saking “snert” dados “senerek” saged dipuntingali minangka proses nativisasi basa, ingkang lumrah kadadosan nalika tembung manca mlebet dhateng sistem fonetik basa lokal. Miturut pendekatan sosiolinguistik, owah-owahan punika dipunpengaruhi déning kemudahan pangucapan lan adaptasi morfologis déning masyarakat setempat.

Salah satunggaling ciri khas sop senerek ing Magelang inggih punika panggantos kacang polong dados kacang abrit. Pergeseran bahan pokok menika saged dipunanalisis saking perspektif antropologi pangan, bilih masyarakat lokal asring ngginakaken bahan ingkang langkung gampil kapanggih lan trep kaliyan selera komunitasipun. Kacang abrit, ingkang langkung kathah kaproduksi lan kapanggih wonten ing pasar tradisional Jawa Tengah, lajeng dados substitusi utama tanpa ngilangaken struktur dhasar sop aslinipun.

Saking sudut pandang historiografi kuliner, sop senerek saged dipunpanggihi minangka pratandha warisan kolonial ingkang ngalami lokalisasi. Fenomena punika selaras kaliyan teori hibriditas budaya, ing pundi unsur manca boten namung dipunadopsi, nanging ugi dipunolah malih miturut identitas lokal. Kanthi mekaten, sop senerek boten namung dados produk gastronomi, nanging ugi dados artefak budaya ingkang nyimpen memori sejarah interaksi kolonial lan kreativitas masyarakat Magelang.

### **Bahan** 
**Bahan I Sop Senerek:**
* 300 gram babat sapi, dipunrebus setengah mateng.
* 300 gram usus sapi, dipunrebus setengah mateng.
* 1000 ml toya klapa.
* 2 lembar godhong salam.
* 2 cm laos, dipungeprek.
* 6 butir bawang abrit, dipunhalusaken utawi dipungiling.
* 2 siung bawang putih, dipunhalusaken utawi dipungiling.
* 1 sendhok teh ketumbar.
* 1 sendhok makan uyah.
* 50 gram gula jawi.

**Bahan II Sop Senerek:**

* 2000 ml kaldu sapi.
* 200 gram wortel, dipuniris bunder.
* 200 gram kacang abrit seger.
* ½ sendhok teh pala bubuk.
* 2 cm kayu manis.
* 2 butir cengkeh.
* 2 sendhok makan uyah.
* 2 sendhok makan gula pasir.
* 2 gagang godhong bawang, dipuniris dawanipun kirang langkung 1 cm.
* 2 sendhok makan minyak, kanggé numis.

### **Cara Damel Sop Senerek :** 
# Sepisan, nyawisaken panci, lajeng toya klapa dipungodhog sesarengan kaliyan godhong salam, laos, bawang abrit, bawang putih, ketumbar, uyah, saha gula jawi. Rebus dumugi ngantos umup.
# Sasampunipun punika, lebetaken babat saha usus sapi ingkang sampun dipungodhog setengah mateng. Masak kanthi geni alit ngantos bumbu kasedhot lan mateng sampurna. Sasampunipun mateng, angkat babat saha usus sapi, lajeng tirisaken.
# Babat saha usus sapi dipuncacah miturut karep, lajeng dipungoreng sekedhap wonten ing minyak kanthi geni sedheng.
# Bumbu ingkang sampun alus dipunsiapaken. Panasi minyak wonten ing panci sanes, lajeng tumis bumbu alus sesarengan kaliyan pala bubuk, kayu manis, saha cengkeh ngantos wangi.
# Lebetaken kaldu sapi, uyah, saha gula pasir. Masak dumugi ngantos umup.
# Sasampunipun punika, lebokaken wortel saha kacang abrit. Masak ngantos empuk lan mateng, lajeng tambahi godhong bawang. Aduk rata lan pateni geni.
# Tatahaken sega saha godhong bayem wonten ing piring, lajeng aturaken sesarengan kaliyan sop senerek ingkang sampun dipunsiapaken.